সত্যেন্দ্রনাথ দত্ত (১১ ফেব্রুয়ারি ১৮৮২ – ২৫ জুন ১৯২২) বিংশ শতাব্দীর প্রথমার্ধের অন্যতম শ্রেষ্ঠ জনপ্রিয় কবি ও ছড়াকার। রবীন্দ্র যুগের খ্যাতনামা "ছন্দরাজ" কবি। তাঁর কবিতায় ছন্দের কারুকাজ, শব্দ ও ভাষা যথোপযুক্ত ব্যবহারের কৃতিত্বের জন্য রবীন্দ্রনাথ ঠাকুর তাঁকে 'ছন্দের জাদুকর' নামে আখ্যায়িত করেন। মধ্যযুগে ভারতের ইতিহাস, সংস্কৃতি, পৌরাণিক প্রভৃতি বুদ্ধিবৃত্তিবিষয়ক বিভিন্ন বিষয়ে তিনি সিদ্ধহস্ত ছিলেন।   প্রারম্ভিক জীবন  সত্যেন্দ্রনাথ দত্তের জন্ম ১৮৮২ সালের ১১ ফেব্রুয়ারি কলকাতার নিকটবর্তী নিমতা গ্রামে৷ তাঁর পৈতৃক নিবাস বর্ধমান এর চুপী গ্রামে৷ পিতা রজনীনাথ দত্ত ছিলেন কলকাতার বিশিষ্ট ব্যবসায়ী, মাতা মহামায়া দেবী৷ পিতামহ অক্ষয় কুমার দত্ত ছিলেন তত্ত্ববোধিনী পত্রিকার সম্পাদক৷ সত্যেন্দ্রনাথের কবিতায় নানা ভাষার শব্দ নিপুণ ছন্দে যুক্ত হয়েছে। এছাড়া তিনি বিভিন্ন ভাষা থেকে বাংলায় অনুবাদকর্মও করেছেন৷ সত্যেন্দ্রনাথ কলকাতার সেন্ট্রাল কলেজিয়েট স্কুল থেকে এন্ট্রান্স (১৮৯৯) এবং জেনারেল অ্যাসেমব্লিজ ইনস্টিটিউশন (বর্তমান স্কটিশ চার্চ কলেজ) থেকে এফএ (১৯০১) পাস করেন৷ কিন্তু পরে বিএ পরীক্ষায় অকৃতকার্য হন।সত্যেন্দ্রনাথ দত্ত  দৈনিক আমারদেশ   কর্মজীবন  কাব্যচর্চায় আত্মনিয়োগ করার আগে সত্যেন্দ্রনাথ দত্ত পিতার ব্যবসায় যোগ দিয়েছিলেন৷ তিনি ছিলেন ভারতী পত্রিকাগোষ্ঠীর অন্যতম কবি৷ প্রথম জীবনে তিনি মাইকেল মধুসূদন দত্ত, অক্ষয় কুমার বড়াল প্রমুখের দ্বারা প্রভাবিত হন৷ পরে রবীন্দ্র অনুসারী হলেও তিনি স্বতন্ত্র হয়ে ওঠেন৷ বাংলা শব্দের সঙ্গে আরবি-ফার্সি শব্দের সমন্বিত ব্যবহার দ্বারা বাংলা কাব্যভাষার শক্তি বৃদ্ধির প্রাথমিক কৃতিত্ব তাঁরই৷ অনুবাদের মাধ্যমে তিনি বিশ্বের কাব্যসাহিত্যের সঙ্গে বাংলার যোগাযোগ ঘটান৷ নবকুমার, কবিরত্ন, অশীতিপর শর্মা, ত্রিবিক্রম বর্মণ, কলমগীর প্রভৃতি ছদ্মনামে তিনি কবিতা লিখতেন৷ দেশাত্মবোধ, মানবপ্রীতি, ঐতিহ্যচেতনা, শক্তিসাধনা প্রভৃতি তাঁর কবিতার বিষয়বস্তু৷ ১৯১৮ সালে ভারতী পত্রিকার বৈশাখ সংখ্যায় ছন্দ সম্পর্কিত তাঁর প্রসিদ্ধ রচনা ‘ছন্দ-সরস্বতী’ প্রকাশিত হয়৷ তাঁর অপর কৃতিত্ব বিদেশী কবিতার সফল অনুবাদ৷ আরবি-ফার্সি, চীনা, জাপানি, ইংরেজি এবং ফরাসি ভাষার বহু কবিতা অনুবাদ করে বাংলাসাহিত্যের বৈচিত্র্য ও সমৃদ্ধি সাধন করেন৷ মেথরদের মতো অস্পৃশ্য ও অবহেলিত সাধারণ মানুষ নিয়েও তিনি কবিতা লিখেছেন৷এই দিনে: কবি সত্যেন্দ্রনাথ দত্ত দৈনিক সকালের খবর কবিতায় ছন্দের সমৃদ্ধতার জন্য তিনি ছন্দের রাজা ও  ছন্দের যাদুকর বলে খ্যাত।   দেহাবসান  মাত্র চল্লিশ বছর বয়সে ১৯২২ সালের ২৫ জুন তারিখে কবি সত্যেন্দ্রনাথ দত্ত পরলোকগমন করেন৷সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৩৯২। সত্যেন্দ্রনাথের মৃত্যুর পর রবীন্দ্রনাথ লিখেছিলেন—   সাহিত্যকর্ম   কাব্যগ্রন্থ   সবিতা (১৯০০)  সন্ধিক্ষণ (১৯০৫)  বেণু ও বীণা (১৯০৬)বেণু ও বীণা ই-বাংলাসাহিত্য ডট কম  হোমশিখা (১৯০৭)  ফুলের ফসল (১৯১১)  কুহু ও কেকা (১৯১২) পালকির গান কবিতা কুহু ও কেকা ই-বাংলাসাহিত্য ডট কম  তুলির লিখন (১৯১৪)  মনিমঞ্জুষা (১৯১৫)  অভ্র-আবীর (১৯১৬)  হসন্তিকা (১৯১৭)  বেলা শেষের গান (১৯২৩)  বিদায় আরতি (১৯২৪)   অনুবাদ   তীর্থ সলীল (১৯০৮)  তীর্থ রেণু (১৯১০)  ফুলের ফসল (১৯১১)http://bengali.evergreenbangla.com/623   তথ্যসূত্র    বহিঃসংযোগ   বিষয়শ্রেণী:বাঙালি কবি বিষয়শ্রেণী:বাঙালি ছড়াকার বিষয়শ্রেণী:১৮৮২-এ জন্ম বিষয়শ্রেণী:১৯২২-এ মৃত্যু বিষয়শ্রেণী:২০শ শতাব্দীর বাঙালি কবি বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:১৯শ শতাব্দীর বাঙালি কবি বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:বাংলা ভাষার কবি বিষয়শ্রেণী:বাংলা ভাষার লেখক বিষয়শ্রেণী:বাঙালি পুরুষ কবি বিষয়শ্রেণী:ব্রাহ্ম বিষয়শ্রেণী:বাংলাতে অনুবাদক বিষয়শ্রেণী:১৯শ শতাব্দীর ভারতীয় অনুবাদক বিষয়শ্রেণী:ভারতীয় কবি বিষয়শ্রেণী:ভারতীয় পুরুষ অ-কল্পকাহিনী লেখক বিষয়শ্রেণী:ভারতীয় পুরুষ কবি বিষয়শ্রেণী:পশ্চিমবঙ্গের কবি বিষয়শ্রেণী:পশ্চিমবঙ্গের ব্যক্তি বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:১৯শ শতাব্দীর ভারতীয় পুরুষ লেখক বিষয়শ্রেণী:২০শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় কবি